Document ID: 31993R2976

ΚΑΝΟΝΙΣΜΟΣ (ΕΟΚ) αριθ. 2976/93 ΤΗΣ ΕΠΙΤΡΟΠΗΣ της 27ης Οκτωβρίου 1993 που τροποποιεί τον κανονισμό (ΕΟΚ) αριθ. 2658/87 του Συμβουλίου σχετικά με τη δασμολογική και στατιστική ονοματολογία και το κοινό δασμολόγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 σχετικά με τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 2593/93 της Επιτροπής (2), και ιδίως το άρθρο 9,
Εκτιμώντας:
ότι ο κανονισμός (ΕΟΚ) αριθ. 2658/87 καθιέρωσε ονοματολογία των εμπορευμάτων, που εφεξής καλείται "συνδυασμένη ονοματολογία", η οποία πληροί ταυτόχρονα τις απαιτήσεις του κοινού δασμολογίου και των στατιστικών του εξωτερικού εμπορίου της Κοινότητας-
ότι, για να εξασφαλιστεί η ομοιόμορφη εφαρμογή της συνδυασμένης ονοματολογίας, πρέπει να διευκρινιστεί η έκφραση "παρουσιάζεται στη συσκευασία για τη λιανική πώληση" η οποία αναφέρεται στη σημείωση 3 β) των κεφαλαίων 61 και 62 της συνδυασμένης ονοματολογίας- ότι είναι αναγκαίο για το σκοπό αυτό να συμπληρωθεί η συμπληρωματική σημείωση 1 των κεφαλαίων 61 και 62 της συνδυασμένης ονοματολογίας- ότι το παράρτημα Ι του κανονισμού (ΕΟΚ) αριθ. 2658/87 πρέπει να τροποποιηθεί ανάλογα-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο σημείο 1 των "Συμπληρωματικών σημειώσεων" των κεφαλαίων 61 και 62 του παραρτήματος του κανονισμού (ΕΟΚ) αριθ. 2658/87 προστίθεται το ακόλουθο εδάφιο:
"Όλα τα συστατικά μέρη ενός συνόλου πρέπει να παρουσιάζονται μαζί για τη λιανική πώληση ως μία ενιαία μονάδα. Η ξεχωριστή συσκευασία ή επισήμανση κάθε συστατικού μέρους της ενιαίας αυτής μονάδας δεν επηρεάζει την κατάταξή της ως σύνολο."
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Οκτωβρίου 1993.

Labels: 3
17
19